**(881) ПРОЦЕДУРА ЗА ИЗГОТВЯНЕ НА ПРОТОКОЛ ЗА ИЗВЪРШЕНА ПРОВЕРКА ВЪВ ВРЪЗКА С ИЗДАВАНЕ НА ЛИЦЕНЗИЯ ЗА ТЪРГОВИЯ НА ЕДРО ИЛИ ДРЕБНО И СЪХРАНЯВАНЕ НА ЛЕКАРСТВЕНИ ПРОДУКТИ, СЪДЪРЖАЩИ НАРКОТИЧНИ ВЕЩЕСТВА**

Хигиенното заключение удостоверява, че в помещенията на аптеката са спазени здравните изисквания във връзка с издаване на разрешение за търговия на дребно с лекарствени продукти в аптека.

**Правно основание:**

* Закона за контрол върху наркотичните вещества и прекурсорите - чл. 32а, ал. 4; чл. 33а, ал. 3 ;
* Наредба № 55 от 13 декември 2010 г. за условията и реда за издаване на лицензии за дейности с наркотични вещества за медицински цели (загл. изм. - ДВ, бр. 37 от 2013 г.).

**Срок за предоставяне:** 15 дни

 **Цел:** Да се укаже реда и условията за изготвяне на протокол  от извършена проверка във връзка с издаване на лицензия за търговия на едро или дребно и съхраняване на лекарствени продукти, съдържащи наркотични вещества.

**Предмет:** Издаването на констативен протокол от извършена проверка е необходимо условие за издаване на лицензия или промяна в обстоятелствата по издадена лицензия за дейности с наркотични вещества съхраняване, търговия в страната, внос, износ, пренасяне и превозване на наркотични вещества, когато те се използват за медицински цели.

**Начини на заявяване на услугата:** Писмено искане до МЗ

**Заявител:**

Министерство на здравеопазването служебно изисква от инспекторите по наркотични вещества към РЗИ-Благоевград, на чиято територия се намира склада, респ. аптеката, кандидатстващи за лицензия за търговия на едро/дребно и съхраняване на лекарствени продукти, съдържащи наркотични вещества, извършването на проверка за съответствие с нормативната база.

**Вътрешен ход на процедурата:**

Инспекторът по наркотичните вещества извършва проверка на място за установяване съответствието на фактическите условия с изискванията на закона и Наредба № 55 от 2010 г. за условията и реда за издаване на лицензия за дейности с наркотични вещества за медицински цели и изготвя протокол в два екземпляра. Протоколът от проверката се изпраща заедно с внесените в РЗИ-Благоевград документи служебно в Министерство на здравеопазването в срок до 5 дни от датата на извършване на проверката.

**Услугата не се заплаща.**

гр. Благоевград, ул. „Братя Миладинови“ № 2,

тел.: 073/88 87 01, факс: 073/58 20 50, e-mail: rzibl@rzibl.org

www.rzibl.org